Δίκαιο των άυλων αξιογράφων - Ταρνανίδου, Χριστίνα Ι. (Νομική Βιβλιοθήκη, 2021)
Περίληψη:Το βιβλίο «Δίκαιο των άυλων Αξιογράφων» εξετάζει τα αξιόγραφα της κεφαλαιαγοράς που δεν είναι ενσώματα αλλά τηρούνται σε λογιστική μορφή (book-entry securities) -μέσω ειδικά προηγμένων συστημάτων και επαγγελματιών (κεντρικά αποθετήρια τίτλων - ΚΑΤ)- δηλαδή όταν αυτά εκδίδονται μετά από αποϋλοποίηση ή μετά από ακινητοποίηση (άρθρ. 6-7 και 8 Ν 4569/2018). Τα άυλα αξιόγραφα διατρέχουν επίσης και το εταιρικό δίκαιο ως εκφάνσεις ιδίως των μετοχικών τίτλων, αλλά και των ομολογιακών. Η μετεξελισσόμενη λειτουργία των τίτλων ως άυλων αξιογράφων επηρεάζει επίσης τα μορφολογικά χαρακτηριστικά τους και από αστικοδικαιική άποψη. Έχει πρακτικό αλλά και νομικό ενδιαφέρον, π.χ., όχι μόνο πώς ο μέτοχος μιας άυλης μετοχής ασκεί τα δικαιώματά του έναντι της εταιρείας (λ.χ. προς λήψη μερίσματος ή άσκησης του δικαιώματος ψήφου) αλλά και πώς μπορεί να «χειρίζεται» τη σχετική περιουσία του σε άυλα αξιόγραφα (λ.χ. πώς τη μεταβιβάζει ή την ενεχυριάζει). Η μελέτη λαμβάνει υπόψη τις παραπάνω συνιστώσες λειτουργίας των άυλων αξιογράφων, που μαρτυρούν τη σημασίας τους για την οικονομία αλλά και τη διαμόρφωση του δικαίου, και προσπαθεί να δώσει απαντήσεις σε θεωρητικά ζητήματα και πρακτικής φύσης προβλήματα. Το βιβλίο απευθύνεται γενικότερα σε όσους ασχολούνται με την περιοχή αυτή του δικαίου, φιλοδοξώντας να καταστεί χρηστικό εργαλείο προς εξυπηρέτηση των αναγκών τους, παράλληλα βέβαια αποτελεί και πανεπιστημιακό σύγγραμμα προς διευκόλυνση της διδασκαλίας των οικείων μαθημάτων στους φοιτητές.– Σημείωμα του εκδότη.